14/05/2010 | Administración LocalMunicipal
Vimianzo
Bases da convocatoria para a selección de funcionario/a técnico/a de desenvolvemento rural

ANUNCIO O obxecto destas bases é regular a selección para cubrir unha praza pertencente á escala de administración especial, subescala de técnica, subgrupo A2, consonte co establecido no artigo 76 da Lei 7/2007, do Estatuto Básico do Empregado Público, vacante no cadro de persoal do concello de Vimianzo e incluída na oferta de emprego do exercicio 2010, posto de traballo nomeado: Técnico/a de desenvolvemento rural. Código TLE-03. O ordenamento que se establece para cubrir esta praza é o de acceso libre, mediante o sistema selectivo de concurso-oposición. Resulta de aplicación o Estatuto básico do empregado público, aprobado pola Lei 7/2007, do 12 de abril; o Decreto Lexislativo 1/08, do 13 de marzo, polo que se aproba o texto refundido da Lei da función pública de Galicia; o Decreto 95/1991 de selección de persoal; a Lei 7/1985, do 2 de abril, reguladora das bases réxime local; o Real Decreto 896/1991, do 7 de xuño, polo que se establecen as regras básicas e programas mínimos aos que se axustará o procedemento de selección dos funcionarios de administración local; o vixente acordo regulador do persoal funcionario do Concello de Vimianzo e as normas recollidas nas presentes bases.1. Esta praza está encadrada no subgrupo A2, na escala de administración especial, subescala de técnica. Terá asignadas as retribucións correspondentes ao seu grupo, trienios e demáis complementos que correspondan, consonte coa lexislación vixente e segundo o determinado no catálogo de postos de traballo do Concello. O nivel de complemento de destino é o 22.2. A praza está adscrita á área de emprego e desenvolvemento local. As funcións do posto, con carácter meramente descriptivo e sen prexuízo das que o ordenamento xurídico reserva á praza e, consonte co que estableza a correspondente relación de postos de traballo, serían as seguintes: 2. a) Elaborar, orientar e acompañar tecnicamente plans de desenvolvemento integrais e sectoriais que teñan incidencia na futura aparición de actividades empresariais ou no fornecemento doutras existentes, incidindo especialmente nos sectores agrario, forestal e gandeiro, na agroindustria e na comercialización dos seus produtos.2. b) Investigar e realizar estudos ou informes para a planificación e desenvolvemento de proxectos e accións relacionados co desenvolvemento do territorio, tanto no ámbito municipal coma noutros máis amplos dos que se integre o Concello de Vimianzo.2. c) Deseñar, colaborar e desenvolver accións relacionadas co desenvolvemento sostible e o medio ambiente no territorio de Vimianzo.2. d) Cooperar tecnicamente e informar sobre plans, programas, proxectos ou accións que afecten ó medio rural de Vimianzo, independentemente da área do concello que sexa responsable da súa tramitación.2. e) Asesoramento á Corporación, dirección e impulso dos temas relativos á planificación e ordenación do medio rural, baixo a supervisión da xefatura da área de emprego e desenvolvemento local.2. f) Atención ó cidadán, informando, asesorando e/ou resolvendo cantas demandas lle sexan plantexadas e sexan obxecto do seu departamento.2. g) Aqueloutras funcións que lle sexan encomendadas pola Alcaldía, pertencentes á área de desenvolvemento local, respectando o seu nivel de titulación e aptitudes profesionais, baixo a supervisión da xefatura da área de emprego e desenvolvemento local. Para ser admitido ao proceso selectivo será necesario reunir os seguintes requisitos: a) Ser español, ou nacional doutro Estado da Unión Europea ou doutro Estado nos termos do artigo 57 do Estatuto Básico do Emprego Público (Lei 7/2007, do 12 de abril). b) Ter cumpridos os dezaseis anos e non exceder, no seu caso, da idade máxima de xubilación forzosa. c) Estar en posesión, ou en condicións de obter na data na que finalice o prazo de presentación de instancias, dunha diplomatura universitaria ou equivalente. Cando se aleguen equivalencias de títulos achegarase certificación para o efecto da Consellería de Educación e Ordenación Universitaria ou do Ministerio de Educación, de se-lo caso. d) Posuir capacidade funcional para o desempeño das tarefas propias do posto de traballo. e) Non ter sido separado, mediante expediente disciplinario, do servizo de calquera das administracións públicas, ou dos órganos constitucionais ou estatutarios das comunidades autónomas, nin atoparse en situación de inhabilitación absoluta ou especial para empregados ou cargos públicos por resolución xudicial, para o acceso ao corpo ou escala de funcionario. No caso de ser nacional doutro Estado, non atoparse inhabilitado ou en situación equivalente que impida no seu Estado, nos mesmos termos, o acceso ao emprego público. Como regra xeral, o cumprimento destes requisitos refírese á data na que remate o prazo de presentación de instancias ou solicitudes de participación e deberá continuarse coa súa titularidade ao longo do procedemento selectivo. Resulta de aplicación o establecido no artigo 56 do Estatuto Básico do Empregado Público.5.1. As persoas que desexen tomar parte do procedemento selectivo desta praza de funcionario de carreira, presentarán solicitude no modelo oficial, que figura como anexo II a estas bases. Na solicitude manifestarán que reúnen todos e cada un dos requisitos da presente convocatoria e comprometeranse, no caso de obter a praza, a prestar xuramento ou promesa de conformidade co R. D.707/1979, do 5 de abril.5.2. As solicitudes dirixiranse ao Sr. Alcalde da corporación municipal e presentaranse no rexistro xeral do concello, no prazo de vinte días naturais, contados dende o seguinte ao da publicación da convocatoria no Boletín Oficial do Estado.5.3. As instancias tamén se poderán presentar na forma prevista no artigo 38, apartados 4 e 6 da Lei 30/92, do 26 de novembro, do réxime xurídico das administracións públicas e do procedemento administrativo común.5.4. Os dereitos de participación neste proceso fíxanse na contía de 35,08 euros que deberán ingresarse na Tesourería municipal ou mediante transferencia desde calquera entidade bancaria á conta que sinale o Concello. No caso de que o ingreso se fixese nunha oficina bancaria, deberá figurar na solicitude o selo da entidade que xustifique o referido pagamento. Por motivos de integración social e laboral, concederanse a parados de larga duración, cunha antigüidade mínima de un ano, e minusválidos, cunha porcentaxe de minusvalía recoñecido superior o 33% unha bonificación do 10% da contía fixada segundo establece o artigo 5º da Ordenanza Fiscal número 21 reguladora da taxa por dereitos de exame no Concello de Vimianzo. O xustificante do pagamento de tales dereitos xuntarase á instancia presentada. A falta de xustificación do pagamento determinará a exclusión do participante.5.5. Achegarase igualmente unha fotocopia compulsada do DNI ou pasaporte; Título universitario de grao ou diplomado universitario ou certificación; certificación médica actualizada na que se faga constar expresamente que o/a aspirante posúe a capacidade funcional para o desempeño das tarefas propias do posto de traballo ao que concorre.6.1. Os aspirantes xuntarán coa súa solicitude, no modelo oficial recollido no anexo II, os méritos alegados para a súa avaliación na fase do concurso.6.2. Os méritos alegados acreditaranse fielmente por medio de certificación expedida por funcionario ou autoridade competente, ou ben presentando os orixinais da documentación na que consten, ou con fotocopias debidamente compulsadas destes. O tribunal non avaliará os méritos que non se aporten ou acrediten desta maneira.7.1. Rematado o prazo de presentación de solicitudes, o Sr. Alcalde, no prazo máximo dun mes, dictará resolución na que declare aprobada a lista provisional de admitidos e excluídos. Nela constará o nome, apelidos e DNI dos aspirantes. Se houbera aspirantes excluídos, indicarase a causa de exclusión, sinalándose un prazo de dez días para a súa subsanación, dacordo co previsto no artigo 71 da Lei 30/92, do 26 de novembro.7.2. Estas reclamacións e correccións serán aceptadas ou rexeitadas na resolución que aprobe a lista definitiva, que será obxecto de publicación no BOP e no taboleiro de edictos do Concello. Contra a resolución na que se declare a exclusión definitiva do aspirante poderá interpoñerse potestativamente recurso de reposición, no prazo dun mes, ante o órgano que dictou o acto, ou directamente recurso contencioso-administrativo no prazo de dous meses contados a partir do día seguinte ao da publicación no BOP. Se non houbera reclamacións contra a lista, ou se non houbera ningún aspirante excluído, quedará elevada automaticamente a definitiva. Nesta resolución determinarase a composición do tribunal, o lugar, data e hora de constitución do tribunal e comezo do proceso avaliador, e servirá de emprazamento para os aspirantes. Citarase igualmente os membros do tribunal para que asistan ao trámite de constitución, mediante notificación individual. Os sucesivos anuncios, agás precepto en contrario, publicaranse no taboleiro de edictos do Concello.8.1. Composición do tribunal: O tribunal cualificador estará constituido polos seguintes membros: Presidente: Un/unha funcionario/a con habilitación de carácter estatal ou de administración local (titular e suplente). Secretario: O/A da Corporación ou funcionario/a que o/a substitúa, que actuará con voz e voto (titular e suplente). Primeiro vogal (titular e suplente): Un/unha funcionario/a de administración local ou doutra administración pública con nivel de titulación igual ou superior ao desta praza. Segundo vogal (titular e suplente): Un/unha funcionario/a de administración local ou doutra administración pública con nivel de titulación igual ou superior ao desta praza. Terceiro vogal (titular e suplente): Un/unha funcionario/a de administración local ou doutra administración pública con nivel de titulación igual ou superior ao desta praza.8.2. Constitución e actuación do tribunal: O tribunal constituirase no lugar e data previsto na resolución sinalada na base anterior. O tribunal cualificador no se poderá constituir nin actuar sen a asistencia de máis da metade dos seu membros. O tribunal resolverá, por maioría dos votos dos membros presentes, tódalas dúbidas que xurdan na aplicación das normas contidas nas presentes bases. Este tribunal está facultado para resolver as cuestións que se susciten durante o proceso selectivo, así como para adoptar as medidas necesarias que garantan a debida orde deste en todo o que non se atope previsto nestas bases. Os seus acordos só poderán ser impugnados polos interesdos nos supostos e na forma establecida na Lei de réxime xurídico e procedemento administrativo común.8.3. Abstención e recusación. Os membros do tribunal deberán absterse de intervir e deberán comunicarllo ao Sr. Alcalde, cando concorra algún dos motivos previstos no artigo 28, da lei 30/92, do 26 de novembro, (LRX-PAC), e nas demais disposicións aplicables ao caso. Poderán ser recusados polos aspirantes baseándose nos mesmos motivos e de conformidade co previsto no artigo 29 da Lei 30/92, do 26 de novembro.8.4. Dereitos de asistencia aos tribunais. Os membros do tribunal terán dereito, pola súa concorrencia ás sesións, ao aboamento de asistencias e locomoción, a estes efectos, tomando como pauta orientativa a normativa estatal, este tribunal terá a categoría de segunda.8.5. Poderá solicitar o asesoramento dos expertos ou especialistas que determine. Asemade, o tribunal, se o estima preciso ou conveniente poderá dispoñer a incorporación aos seus traballos de asesores ou especialistas que actuarán como colaboradores do tribunal exclusivamente no exercicio das súas especialidades técnicas. Estes asesores tamén terán dereito á correspondente compensación económica.8.6. O tribunal, na súa actuación, axustarase ao establecido nas presentes bases; no non disposto seralle de aplicación a normativa prevista para a formación da vontade os órganos colexiados, tanto na Lei 30/92, do 26 de novembro, como na demais normativa de concordante aplicación.9.1. A orde de actuación determinarase polo tribunal, unha vez constituido e inmediatamente antes de comezar o procedemento avaliador. Fixarase por sorteo, ou ben poderá acollerse ao sinalado, para esta finalidade, pola Secretaría de Estado para a Administración Pública, segundo o disposto no artigo 17 do RD.364/95, do 10 de marzo.9.2. O procedemento selectivo constará de dúas fases: unha fase de oposición, que será previa, e unha fase de concurso. Finalizada a fase de oposición, o tribunal procederá a valorar os méritos e servizos dos aspirantes que foran considerados aptos na fase de oposición. O día, hora e local en que terá lugar o primeiro exercicio da fase de oposición anunciarase no BOP, cando menos con quince días de antelación á data de comezo do primeiro exercicio. Os aspirantes serán convocados para cada exercicio en chamamento único, sendo excluídos da oposición os que non comparezan, salvo nos casos debidamente xustificados e apreciados discrecionalmente polo tribunal. Os aspirantes deberán acreditar, en cada momento, a súa personalidade con exhibición do DNI, ou identificación correlativa como cidadá da Unión Europea. O tribunal publicará os sucesivos anuncios de celebración do segundo e restantes exercicios exclusivamente no taboleiro de edictos do Concello. O tribunal poderá acordar a lectura por parte dos aspirantes dos exercicios, así como pedirlles aclaracións sobre algún dos aspectos dos temas ou supostos desenvolvidos. A fase de oposición constará de catro exercicios, de carácter obligatorio e eliminatorio, que serán os seguintes: Consistirá en respostar, durante 60 minutos, a un cuestionario tipo “test” de 50 preguntas, máis 5 preguntas de reserva, proposto polo Tribunal, sobre os temas relacionados coa parte xeral do programa que figura como anexo I a estas bases. Cada pregunta tera 4 alternativas de resposta, das cales só unha será a correcta. O tribunal proporá 2 cuestionarios e os aspirantes terán dereito a elixir un deles. Cualificarase de 0 a 20 puntos. Cada resposta acertada puntuarase con 0,40 puntos e será necesario acadar un mínimo de 10,00 puntos para ter a condición de apto e poder realizar o seguinte exercicio. Por cada dúas respostas erradas restarase unha correcta. Consistirá en desenvolver por escrito durante un periodo máximo de 120 minutos, dous temas sinalados polo tribunal, referentes ás materias específicas comprendidas no anexo I destas bases. O tribunal proporá 4 temas e os aspirantes terán dereito a elixir dous deles. Cada suposto será cualificado de 0 a 12,50 puntos, sendo preciso obter en cada un deles un mínimo de 6,25 puntos para superalo, sendo eliminados aqueles aspirantes que non a obteñan. A puntuación global do exercicio será de 0 a 25 puntos. Os aspirantes que non acaden un mínimo de 12,50 puntos serán eliminados, de maneira que xa non realizarán o seguinte exercicio. A cualificación de cada exercicio obterase pola media aritmética da puntuación outorgada por cada un dos membros do tribunal asistentes. Consistirá na resolución de dous supostos prácticos, determinados polo tribunal antes do seu comezo. Deberá demostrarse a base teórica e a súa aplicación á función administrativa e ao desenvolvemento dos seus cometidos profesionais específicos. Os aspirantes disporán dun tempo máximo de 120 minutos para realizar os supostos. O tribunal proporá 2 supostos prácticos e os aspirantes terán dereito a elixir un deles. Cada suposto será cualificado de 0 a 12,50 puntos, sendo preciso obter en cada un deles un mínimo de 6,25 puntos para superalo, sendo eliminados aqueles aspirantes que non a obteñan. A puntuación global do exercicio será de 0 a 25 puntos. Os aspirantes que non acaden un mínimo de 12,50 puntos serán eliminados, de maneira que xa non realizarán o seguinte exercicio. A cualificación de cada exercicio obterase pola media aritmética da puntuación outorgada por cada un dos membros do tribunal asistentes. Consistirá na tradución directa e/ou inversa dun ou varios textos, en castelán ou galego, nun tempo máximo de trinta minutos. Aqueles aspirantes que estivesen en posesión do título acreditativo do nivel de coñecemento da lingua galega Celga 4 ou equivalente, estarán exentos da realización do presente exercicio. O exercicio cualificarase de apto ou non apto. Consistirá na avaliación por parte do Tribunal dos méritos que concorran en cada un dos aspirantes que superasen a fase de oposición, para o cal se acompañarán á instancia os documentos xustificantes (orixinais ou fotocopias compulsadas) que consideren oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación de instancias. A puntuación máxima outorgable nesta fase é de 30 puntos. Valoraranse os méritos conforme ao seguinte: I.1. Experiencia profesional por servizos prestados na administración local como técnico de desenvolvemento rural/local, a razón de 0,20 puntos por mes efectivamente traballado. I.2. Experiencia profesional por servizos prestados noutras administracións públicas como técnico de desenvolvemento rural/local, a razón de 0,10 puntos por mes efectivamente traballado.1.3. Experiencia profesional por servizos prestados en entidades privadas realizando funcións similares ás requeridas nestas convocatoria, a razón de 0,05 puntos por mes efectivamente traballado. Non se prorratearán os periodos de tempo inferiores a un mes. A puntuación máxima que se atribuirá a cada aspirante neste apartado de experiencia profesional é de 10,00 puntos. II. A) Pola realización de cursos que teñan relación con algunha das materias incluídas no temario da fase de oposición (anexo I), ata un máximo de 10 puntos II. A.1. Por cada curso de 300 horas ou máis: 2,50 puntos por curso. II. A.2. Por cada curso de 100 horas ou máis e menos de 300: 2,00 puntos por curso. II. A.3. Por cada curso igual ou superior a 20 horas lectivas e inferior de 100 horas lectivas: 0,50 puntos por curso. II. B) Pola realización de cursos de informática, ata un máximo de 2 puntos. II. B.1. Por cada curso igual ou superior a 20 horas lectivas e inferior a 100 horas lectivas: 0,50 puntos por curso. II. B.2. Por cada curso de 100 horas lectivas ou máis: 1,00 puntos por curso. II. C) Pola impartición de cursos que teñan relación con algunha das materias incluídas no temario da fase de oposición (anexo I), en colaboración con entidades públicas e/ou privadas, ata un máximo de 3 puntos. II. C.1. Por cada curso igual ou superior a 20 horas lectivas e inferior a 40 horas lectivas: 0,50 puntos por curso. II. C.2. Por cada curso de 40 horas lectivas ou máis: 1,00 puntos por curso. Só se puntuarán os cursos organizados e impartidos directamente pola Escola Galega de Administración Pública, INAP, escolas oficiais de formación das restantes comunidades autónomas ou universidades, e demáis institucións oficiais ou homologados. Non se valorarán os cursos que non acrediten as horas de duración, nin os inferiores a vinte horas lectivas, nin os diplomas relativos a xornadas, seminarios, simposios e similares. A puntuacion maxima que se atribuirá a cada aspirante neste apartado de formacion profesional é de 15,00 puntos. III.1. Curso básico de lingüaxe administrativa para persoal das corporacións locais, 1,50 puntos. III.2. Curso medio de lingüaxe administrativa para persoal das corporacións locais, 3,00 puntos. III.3. Curso superior de lingüaxe administrativa para persoal das corporación locais, 5,00 puntos. Neste apartado soamente será obxecto de avaliación o curso de maior nivel que se acredite mediante título oficial, certificado de homologación ou equivalencia. A puntuación máxima que se atribuirá na fase do concurso é de 30,00 puntos.10.1. Na fase de oposición, previa á de concurso, executaranse os catro exercicios sinalados na citada fase.10.2. Os aspirantes que non acaden a puntuación mínima esixible en cada un dos exercicios obrigatorios e eliminatorios serán eliminados, de maneira que xa non realizarán o seguinte exercicio.10.3. A cualificación definitiva estará determinada pola suma das puntuacións obtidas na fase de oposición e na fase de concurso. Esta puntuación final publicarase no taboleiro de edictos do Concello.10.4. Por razóns de celeridade, coa conformidade de tódolos aspirantes, o tribunal poderá decidir motivadamente, pasar dun exercicio a outro, aínda que non transcorrese o prazo establecido regulamentariamente.10.5. O tribunal non poderá en ningún caso propoñer máis aspirantes como aprobados que o número de prazas convocadas. Calquera proposta de aprobado que contradiga este mandato será nula de pleno dereito.10.6. A avaliación do concurso, o desenvolvemento da fase de oposición coa relación de exercicios, así como, a puntuación outorgada e a proposta que se leve á Alcaldía, recollerase razoadamente nunha acta, que se levantará ao efecto, elevando a identificación do aprobado á Alcaldía.11.1. No prazo máximo de vinte días naturais contados dende a notificación fiel da proposta de resolución efectuada polo tribunal avaliador do concurso-oposición, o aspirante proposto como elixido ou seleccionado neste proceso, deberá aportar a documentación acreditativa de que reúne os requisitos esixidos na convocatoria nos termos reflectidos nestas bases.11.2. Se a persoa elixida neste concurso-oposición non presenta a documentación requirida no prazo preceptuado, agás causa de forza maior ou caso fortuito, non poderá ser nomeada funcionario titular da praza obxecto desta convocatoria; sen prexuízo da responsabilidade na que puidera ter incorrido por falsidade na solicitude.12.1 Despois de emitida ou efectuada a proposta de resolución polo tribunal avaliador do concurso-oposición e achegada a documentación preceptiva, a Alcaldía, dictará resolución motivada efectuando nomeamento para titular da praza obxecto deste procedemento, de conformidade coa antedita relación de aprobados efectuada polo tribunal (ao abeiro do artigo 102 da Lei 7/1985, do 2 de abril, na redacción que lle dou a Lei 14/2000, do 29 de decembro). 12.2. En todo caso, a resolución deste concurso-oposición será motivada con referencia ao cumprimento das normas regulamentarias a das bases da convocatoria.12.3. O persoal funcionario seleccionado tomará posesión no prazo dun mes a partir da publicación do seu nomeamento.12.4. Unha vez afectuado o nomeamento e toma de posición darase cumprimento á Lei 53/84, do 26 de decembro, sobre incompatibilidades.13.1. Contra estas bases e a resolución que as aproba, poderán os interesados interpoñer o recurso potestativo no artigo 109 e 116 e concordantes da Lei 30/1992, do 26 de novembro, no prazo dun mes contado dende a publicación das bases no BOP. Tamén poden os interesados acudir directamente a vía contencioso-administrativa sen que se poda simultanear este recurso co de reposición, interpoñendo o dito recurso diante do Xulgado do Contencioso Administrativo con sede na Coruña, no prazo de dous meses contando igualmente dende a publicación das bases no BOP.13.2. Contra as restantes resolucións e actos de trámite poderán os interesados formular reclamacións nos casos e nas formas establecidas pola Lei de réxime xurídico das Adminsitracións Públicas e procedemento administrativo común. No desenvolvemento do proceso selectivo farase a adaptación e axuste, en tempo e forma de realización das probas, para as persoas que presenten algún tipo de discapacidade, do mesmo xeito acreditarase a súa discapacidade e compatibilidade co desempeño das tarefas, se superasen o proceso selectivo, de acordo co establecido no art.59 da Lei 7/2007, do 12 de abril, do Estatuto básico do empregado público. O tribunal queda autorizado para aclarar as dúbidas que xurdan na interpretación destas bases no eido da súa aplicación ao proceso avaliador, así como, para tomar os acordos necesarios para o seu bo desenvolvemento, determinando o modo de proceder, nos casos non previstos. -As presentes bases serán obxecto de publicación íntegra no Boletín Oficial da Provincia. -O anuncio da convocatoria efectuarase no Boletín Oficial do Estado e tamén no DOG (“ex” artigo 233.3. da Lei 6/97, do 22 de xullo, de administración local de Galicia). -O prazo para presentar solicitudes contarase dende a publicación da convocatoria no BOE. - O nomeamento de funcionario titular da praza obxecto destas bases efectuarase no boletín oficial que proceda, consonte co establecido no Estatuto Básico de Empregado e demais disposicións de concordante e xeral aplicación. -Os restantes anuncios relacionados coa convocatoria regulamentada nestas bases publicaranse no taboleiro de edictos do Concello de Vimianzo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos personais contados nas solicitudes será de carácter interno e uso restrinxido. Protección datos de carácter persoal. De conformidade co disposto na Lei Orgánica 15/1999, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Vimianzo, autorizando ao tramento dos mesmos, para a sua utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Vimianzo, Praza do Concello nº 6, 15129, Vimianzo. No non previsto nestas bases rexerá, de modo complementario e supletorio, a lexislación de réxime local, da comunidade autónoma e estatal. Tema 1. A Constitución española de 1978. Os principios constitucionais. O Estado Español como estado social e democrático de dereito. A reforma constitucional. Tema 2. A organización territorial do Estado na Constitución. As comunidades autónomas. O estatuto de autonomía de Galicia. O parlamento. A Xunta de Galicia. O Presidente. Tema 3. A administración pública na Constitución. A regulación da Administración na Lei de Réxime Xurídico das Administracións públicas e do procemento administrativo común. Tema 4. As comunidades europeas. A constitución das comunidades. O tratado de Roma e os tratados de reforma. As institucións comunitarias. O dereito comunitario. Tema 5. A Coroa. As funcións do Rei. O refrendo. Tema 6. O Poder xudicial: regulacion Constitucional da xustiza. Principios da organización xudicial. O Consello Xeral do Poder Xudicial. Tema 7. O acto administrativo: concepto, clase e elementos. Eficacia dos actos: Notificación e publicación; nulidade, e anulabilidade. Tema 8. O réxime local español. Principios constitucionais. Regulación xurídica. O principio da autonomía local: contido e límites. Tema 9. O Municipio: Concepto e elementos. Organización e competencias municipais. A organización municipal: O Alcalde e o Pleno. A Xunta de Goberno Local. Os tenentes de alcalde. Os concelleiros delegados. Comisións Informativas. Funcionamento dos órganos colexiados municipais. Actas e certificados dos acordos. Tema 10. Os regulamentos e ordenanzas locais: clases. Procedemento de elaboración e aprobación das ordenanzas. O regulamento orgánico. Os bandos. Tema 11. O procedemento administrativo: fases. O silencio administrativo. Os dereitos dos cidadáns na Lei de réxime xurídico das administracións públicas e do procedemento administrativo común. O principio de audiencia ó interesado. Tema 12. Os recursos administrativos: concepto, clases, obxecto. Fin da vía administrativa. Reclamacións económico administrativas. Tema 13. Formas de actividades das Entidades Locais. A intervención administrativa na actuación dos cidadáns. As licenzas: natureza xurídica. Réxime xurídico e procedemento de outorgamento. Tema 14. A actividade de fomento: as subvencións. A Lei 38/2003, do 17 de novembro, xeral de subvencións. A Lei 9/2007, do 13 de xuño, de subvencións de Galicia. Tema 15. Os bens das entidades locais. Bens de dominio público local. Bens comunais. Bens patrimoniais locais. Prerrogativas e potestades das entidades locais en relación cos seus bens. Tema 16. A intervención administrativa na propiedade privada. A expropiación forzosa. Tema 17. A función pública local: clases. Dereitos, deberes e situacións administrativas. A oferta de emprego público e a relación de postos de traballo. Tema 18. A Lei de facendas Locais. Recursos das entidades locais. Tema 19. O desenvolvemento local: orixe e causas. Obxectivos. Concepto e características significativas do modelo de desenvolvemento local. Recursos. Tema 20. O axente de desenvolvemento local: tipoloxía e formas de intervención. Programas básicos dunha estratexia de desenvolvemento local. Tema 21. Políticas de estabilización e de crecemento económico e a súa relación co desenvolvemento local. Razóns do crecemento económico. Relación entre crecemento da poboación e crecemento económico. Tema 22. Concepto de desenvolvemento endóxeno. Organización e sistemas de produción local. O desenvolvemento asociado ós conceptos de cultura e sociedade. A dimensión territorial e urbana do desenvolvemento. Tema 23. O Enfoque do Marco Lóxico nun proceso de planificación: natureza, estrutura e aplicación a un proxecto de desenvolvemento local ou rural. Tema 24. Dinámica dun proceso de desenvolvemento local: contido da dinámica de desenvolvemento e fases da planificación estratéxica. Tema 25. Orixe dos organismos internacionais encargados do desenvolvemento. Pilares básicos da Política Estrutural Europea. Tipoloxía das intervencións financiadas polos Fondos Europeos. Tema 26. Fondos estruturais da Unión Europea para o período 2007-2013: obxectivos e instrumentos. Criterios de subvencionalidade. Principios aplicables ás axudas. Tema 27. Directrices Estratéxicas Comunitarias en materia de cohesión económica, social e territorial para o período 2007-2013. Tema 28. O medio ambiente como recurso endóxeno para o desenvolvemento local e o emprego. Xacementos de emprego no sector ambiental. A Axenda 21 local: estratexia municipal de sostenibilidade. Tema 29. Axudas e subvencións para os colectivos obxecto do desenvolvemento local: clasificación. Tipoloxía de organismos que axudan ós colectivos obxecto do desenvolvemento local. Tema 30. Oríxenes do desenvolvemento rural. O modelo de desenvolvemento rural na Unión Europea. Funcións das Administracións nos programas de desenvolvemento rural. Tema 31. Innovación: concepto, tipoloxía e impacto nun territorio. Relación entre innovación, tecnoloxía da información e comunicación (TIC) e desenvolvemento local. Tema 32. A Política Agraria Común (PAC). Obxectivos, instrumentos e financiamento. As organizacións comúns do mercado (OCM): principais características. A incidencia dos acordos internacionais de libre comercio sobre a PAC. Tema 33. O Fondo Europeo Agrícola de Desenvolvemento Rural (FEADER). Funcións e formas de intervención. Tema 34. O programa de desenvolvemento rural de Galicia no período 2007-2013. Eixes e medidas. Os grupos de desenvolvemento rural. Tema 35. O sector agrario en Galicia. Consideracións dos distintos subsectores: agrícola, gandeiro e forestal. A renda agraria. A Lei 3/2007, de 21 de maio, de medidas administrativas e tributarias para a conservación agraria útil e do Banco de Terras de Galicia. Tema 36. A ordenación da terra agrícola de Galicia. A Lei 12/2001, de 10 de setembro, de modificación da Lei 10/1985, de 14 de agosto, de concentración parcelaria para Galicia. A concentración parcelaria en Vimianzo. Tema 37. A valorización e ordenación do espazo agroforestal. A Lei 3/2007, do 9 de abril, de prevención e defensa contra os incendios forestais de Galicia. A Orde do 31 de xullo de 2007, pola que se establecen os criterios de xestión da biomasa vexetal. Tema 38. A Lei 9/2002, do 30 de decembro, de ordenación urbanística e protección do medio rural de Galicia (LOUGA). Clases de solo. Especial referencia ó réxime do solo de núcleo rural e do solo rústico: dereitos e deberes e condicións de uso. Tema 39. A Lei 1/1995, de Protección Ambiental de Galicia. O Decreto 133/2008, de 12 de xuño, polo que se regula a avaliación de incidencia ambiental. Tema 40. A Lei 10/1998, do 3 de novembro, de residuos de Galicia. Obxecto e ámbito. Competencias administrativas. Obrigas. Xestión de residuos. O Decreto 174/2005, do 9 de xuño, polo que se regula o réxime xurídico da produción e xestión dos residuos e o Rexistro Xeral de Produtores e Xestores de Residuos de Galicia. Tema 41. A problemática dos residuos agrogandeiros en Galicia. O código de boas práticas agrarias. O benestar animal. Puríns: problemática ambiental asociada. Tema 42. A protección medioambiental. A Lei 8/2002, de protección do medio ambiente atmosférico de Galicia. A Lei 34/2007, de calidade do aire e protección da atmósfera. Tema 43. A Lei 7/2008, do 7 de xullo, da protección da paisaxe de Galicia. Instrumentos para a protección, xestión e ordenación na paisaxe. O Observatorio galego da paisaxe. Tema 44. O dereito de acceso á información en materia de medio ambiente. A Lei 27/2006, do 18 de xullo, pola que se regula a participación pública e de acceso á xustiza en materia de medio ambiente. Tema 45. A Lei de Montes e o seu regulamento. Os montes veciñais en man común. Os montes de utilidade pública. Tema 46. A Lei de Patrimonio cultural de Galicia. Especial referencia ó patrimonio cultural do municipio de Vimianzo. Tema 47. Estrutura demográfica e social na comarca de Soneira, con especial fincapé no caso do municipio de Vimianzo. Poboación activa agraria. Os movementos migratorios: repercusión na economía e na actividade agraria. Agricultura a tempo parcial. Tema 48. Estrutura ocupacional e empresarial na comarca de Soneira: o caso de Vimianzo. Tema 49. As actividades agrarias no municipio de Vimianzo: situación actual e perspectivas. Rexistro de explotacións agrarias na comunidade autónoma de Galicia. Tema 50. O sector gandeiro no municipio de Vimianzo: situación actual e perspectivas. O vacún de carne. O vacún de leite e a industria láctea. A gandería intensiva: porcino, aves e coellos. Axudas ó sector. Tema 51. A Lei 31/1995, de prevención de riscos laborais. A prevención de riscos laborais no sector primario. Causas de riscos na agricultura e na gandería. Medidas preventivas e elementos de protección. Tema 52. Asociacionismo agrario. Sociedades Agrarias de Transformación (SAT) e cooperativismo como vertebradores do desenvolvemento rural. Tema 53. Comercialización agroalimentaria. Conceptos, problemas e liñas estratéxicas. Calidade e seguridade alimentaria. Normativa autonómica: Lei 2/2005 de promoción e defensa da calidade alimentaria galega. Tema 54. Enerxías renovables. Definición e conceptos. Principais enerxías renovables aplicables ó medio rural. Especial referencia ó municipio de Vimianzo. Tema 55. Turismo rural sostible. Definición, conceptos e principais normativas aplicables. O Código ético do turismo. Carta do turismo sustentable. Boas prácticas ambientais no turismo e na hostelería. Tema 56. O ecoturismo. Aspectos fundamentais. Protección dos recursos naturais. Aspectos económicos vinculados ó ecoturismo. Participación da poboación local e ecoturismo como ferramenta de conservación. Tema 57. Principios da agricultura ecolóxica. Sistemas agrarios de produción ecolóxica. Normativa básica da Unión Europea. Plan de desenvolvemento da agricultura ecolóxica de Galicia. Tema 58. A climatoloxía de Vimianzo. Rasgos xeolóxicos. Factores de creación e destrucción dos solos. Tema 59. A situación xeográfica de Vimianzo. Vexetación e fauna. Especies de utilización forestal. Especies cinexéticas e piscícolas. Tema 60. Os recursos hídricos de Vimianzo. A súa incidencia na produción agroforestal. D/Dª_______________________________________, con DNI número,_______ veciño/a de_________________, con enderezo a efectos de notificación en__________________________________________________teléfono nº.____________ Que tendo coñecemento da convocatoria para cubrir unha praza/posto de Técnico/a de desenvolvemento rural (escala de administración especial, subescala de técnica (código TLE-03), Grupo e Subgrupo A2, co carácter de funcionario de carreira e polo sistema de concurso-oposición acceso libre, declaro coñecer e aceptar as bases publicadas no BOP da provincia da Coruña nº.________ de data________________, e desexo participar no proceso selectivo e con tal obxecto manifesto que: 1. Reúno todos e cada un dos requisitos da convocatoria.2. Comprométome, no caso de obter a praza, a prestar xuramento ou promesa de conformidade co RD.707/1979 ou normativa ao efecto, de acatamento á Constitución o Estatuto de Autonomía de Galicia e ao resto do ordenamento xurídico.3. Igualmente e para que esta solicitude sexa admitida a trámite, achego os seguintes documentos: a) Fotocopia compulsada do DNI. b) Xustificante de ter ingresado os dereitos de exame por importe de 35,08 euros. c) Fotocopia compulsada do título universitario de grao ou diplomado universitario ou certificación. d) Certificación médica actualizada na que se fai constar expresamente que o/a aspirante posúe capacidade funcional para o desempeño das tarefas do posto. e) Xustificantes dos méritos que aporto para a súa valoración no concurso. Vimianzo,________de________________de__________ SR. ALCALDE DO CONCELLO DE VIMIANZO Os datos recollidos nesta solicitude serán tratados coa conformidade prevista na Lexislación de Protección de datos de carácter persoal. En Vimianzo, a 3 de maio de 2010 O Alcalde Asdo.: Alejandro Rodríguez Lema